b'\n_START_ARTICLE_\nTadeusz Romer\n_START_SECTION_\nBiografija\n_START_PARAGRAPH_\nGim\xc4\x97 1894\xc2\xa0m. gruod\xc5\xbeio 6 d. Antana\xc5\xa1\xc4\x97je. 1913 m. baig\xc4\x97 Krokuvos \xc5\xa0v. Onos gimnazij\xc4\x85. 1917 m. baig\xc4\x97 teis\xc4\x97s ir politikos mokslus Lozanoje ir Frib\xc5\xabre. 1919 m. ruden\xc4\xaf tapo Roman Dmowski sekretoriumi Versalio taikos konferencijoje, v\xc4\x97liau dirbo Lenkijos ambasadoje Pary\xc5\xbeiuje. 1921 m. prad\xc4\x97jo dirbti Lenkijos u\xc5\xbesienio reikal\xc5\xb3 ministerijoje. Nuo 1928 m. dirbo ambasadoje Romoje. 1935-1937 m. ambasadorius Lisabonoje, 1937-1941 m. Tokijuje. Daug prisid\xc4\x97jo prie Lietuvos \xc5\xbeyd\xc5\xb3 pab\xc4\x97g\xc4\x97li\xc5\xb3 su Chiune Sugihara i\xc5\xa1duotomis vizomis pri\xc4\x97mimo \xc4\xaf Japonij\xc4\x85 bei nauj\xc5\xb3 viz\xc5\xb3 suteikimo \xc4\xaf JAV, Kanad\xc4\x85, Australij\xc4\x85 ir kitas \xc5\xa1alis. Nuo 1942 m. rudens iki 1943 m. pavasario dirbo Lenkijos diplomatin\xc4\x97je atstovyb\xc4\x97je Samaroje. Nuo 1943 m. baland\xc5\xbeio iki liepos dirbo Lenkijos diplomatin\xc4\x97se atstovyb\xc4\x97se artimuosiuose rytuose. Nuo 1943 m. liepos 14 d. iki 1944 m. lapkri\xc4\x8dio 24 d. buvo Lenkijos emigracin\xc4\x97s vyriausyb\xc4\x97s u\xc5\xbesienio reikal\xc5\xb3 ministras. Po karo emigravo \xc4\xaf Kanad\xc4\x85, kur d\xc4\x97st\xc4\x97 teis\xc4\x99 Makgilio universitete. 1963-1978 m. Kanados lenk\xc5\xb3 mokslinio instituto prezidentas.'